
	[bookmark: nev]KIS BOGLÁRKA
Turizmus-vendéglátás
BA, 5. félév
Szent István Egyetem
Gazdaság- és Társadalomtudományi Kar
	






Témavezető:
	Prof. Dr. Szabó Lajos
professor emeritus, SZIE GTK




Csepel-sziget és a benne rejlő turisztikai lehetőségek

Tudományos pályamunkám témájának Közép-Magyarország legnagyobb Duna által körülölelt területét, a Csepel-szigetet választottam, amely Budapest XXI. kerülete révén része az ország központjának, valamint a fővárost körülvevő agglomerációnak.
Munkám során bemutatom a vizsgált térség településeinek múltját, látnivalóit, szépségeit, illetve a mai turizmusra ható tényezőket. Igyekszem feltárni azokat a hiányosságokat, amelyek kiküszöbölésével eredményesebbé tehető a turisztikai munka és fokozható a térség látogatottsága. Ennek eredményessége érdekében a statisztikai adatok, a jelenlegi nemzetiségi hagyományőrző tevékenységek, személyes tapasztalatok, kérdőívek és az interjúk együttes figyelembevételére törekszem.
Célom kideríteni a sziget idegenforgalmi alkalmasságát, szemléltetni a jelenlegi helyzetet, valamint bemutatni az elmúlt időszak fejlesztési terveit elsősorban idegenforgalmi szempontból.
Kutatásom révén megállapítottam, hogy a Csepel-sziget esetében csak lokális turizmusfejlesztés folyik különböző szinteken. A vizsgált térség idegenforgalmi fellendülését a kölcsönös együttműködés és a marketing eszközök fokozottabb kihasználása jelentené.
Mindezek mellett dolgozatomat tovább színesítem saját ötletekkel, tapasztalatokkal, élményekkel és fotókkal.



